গাজীপুরে ফারহানা (৫) নামে এক স্কুলছাত্রীকে খুন করা হয়েছে। গতকাল বুধবার সকালে পুলিশ তার ক্ষত-বিক্ষত লাশ উদ্ধার করে। এ ঘটনায় জিড়ত থাকার সন্দেহে প্রতিবেশী এক দম্পতিকে আটক করা হয়েছে। জয়দেবপুর থানার এসআই মো. রফিকুল ইসলাম জানান, গতকাল বুধবার সকালে বঙ্গবন্ধু শেখ মুজিবুর রহমান কৃষি বিশ্ববিদ্যালয়ের সীমানা প্রাচীরের ভেতর ধানক্ষেত থেকে ওই  ছাত্রীর লাশ উদ্ধার করা হয়। তাকে মাথায় ধারালো অস্ত্রের আঘাত ও শ্বাসরোধ করে খুন করা হয়। নিহতের বাবা-মা পোশাক কারখানায় চাকরি করেন। নিহতের বাবা-মার সাথে পূর্ব-শত্রুতার জের ধরে ওই ছাত্রীকে খুন করা হয় বলে পুলিশ সন্দেহ করছে। উল্লেখ্য, ফারহানা গত মঙ্গলবার বিকাল থেকে নিখোঁজ ছিল। ওই ছাত্রীকে খুন করা হয় বলে পুলিশ সন্দেহ করছে।